આ માટે વ્હોટ્સએપ આેલ ઈન્ડિયા રેડિયોનાં 46 સ્ટેશનનો ઉપયોગ કરશે, જેમાં બિહાર, ઝારખંડ, મધ્યપ્રદેશ, છત્તીસગઢ, રાજસ્થાન, ઉત્તરપ્રદેશ અને ઉત્તરાખંડનો પણ સમાવેશ થાય છે. સૌ પ્રથમ સંદેશો હિન્દી ભાષામાં પ્રચારિત કરાશે અને ત્યાર બાદ સ્થાનિક ભાષામાં પણ આ અભિયાન ચલાવાશે. આ સાથે જ જે લોકોને તેમના વ્હોટ્સએપમાં કોઈ વાંધાજનક મેસેજ મળે તો સ્થાનિક સત્તામંડળને તેની જાણ કરવા પણ જણાવાશે. સાથે જ આવા ખોટા સમાચારને ફોરવોર્ડ કરવા સામે પણ તેમને ચેતવણી આપવામાં આવશે.